Diari Oficial de la Generalitat Valenciana


Sumari del DOGV 9394, del 29-07-2022 (2022/6875)

RESOLUCIÓ de 15 de juliol de 2022 de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de Pina de Montalgrao, i es crea i classifica aquest lloc.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/6875


Data del document
:   15-07-2022

Organisme emissor
:   Presidència de la Generalitat

Tipus de document
:   Resolució

RESOLUCIÓ de 15 de juliol de 2022 de la Presidència de la Generalitat, per la qual es revoca l'exempció de l'obligació de mantindre el lloc de secretaria de l'Ajuntament de Pina de Montalgrao, i es crea i classifica aquest lloc. [2022/6875]  
Per Resolució de 10 de maig de 2022, de la Presidència de la Generalitat, es va aprovar la dissolució de l'agrupació constituïda pels ajuntaments de Villanueva de Viver, Pina de Montalgrao i Fuente la Reina per al sosteniment en comú del lloc de secretaria. Així mateix es va aprovar crear i classificar en classe tercera el lloc de treball de secretaria de l'Ajuntament de Pina de Montalgrao, la provisió del qual quedava reservada a funcionaris d'Administració local amb habilitació de caràcter nacional pertanyents a la subescala de secretaria-intervenció, i també es va aprovar en aquesta resolució eximir a Pina de Montalgrao de l'obligació del sosteniment del lloc de secretaria-intervenció, de manera que les funcions reservades al lloc de secretaria-intervenció de Pina de Montalgrao s'exercirien mitjançant personal del Servei d'Assistència a Municipis de la Diputació Provincial de Castelló.  
  
El Ple de l'Ajuntament de Pina de Montalgrao reunit en sessió extraordinària urgent celebrada el dia 5 de maig de 2022 va adoptar entre altres l'acord de sol·licitar a la Generalitat Valenciana la revocació de l'exempció de l'obligació de mantindre el lloc de treball de Secretaria de l'Ajuntament de Pina de Montalgrao, en incomplir-se els criteris econòmics establits per l'article 10.1 del Reial decret 128/2018, de 16 de març, que justificarien el seu manteniment, i per tant sol·licitar a la Generalitat Valenciana la creació del lloc de secretaria de l'Ajuntament de Pina de Montalgrao, reservat a funcionari d'Administració local amb habilitació de caràcter nacional pertanyent a la subescala de secretaria'intervenció.  
Consta en l'expedient el preceptiu informe de la Diputació Provincial de Castelló favorable a la revocació de l'exempció sol·licitada, aprovat per la seua Junta de Govern en sessió ordinària de 14 de juny de 2022. Consten també en l'expedient els termes exigits pels articles 12.2 i 2.3 del Decret 92/2021 de 9 de juliol, del Consell, de regulació del personal funcionari amb habilitació de caràcter nacional.  
  
Vistos els antecedents indicats, i en virtut del que es disposa en l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana, així com en els articles 12, apartat 3, i 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV, 21.02.2022), resolc:  
  
Primer  
Revocar l'exempció de l'obligació de mantindre el lloc de secretaria de l'Ajuntament de Pina de Montalgrao.  
  
Segon  
Crear i classificar el lloc de secretaria de l'Ajuntament de Pina de Montalgrao en classe tercera, la provisió del qual està reservada a personal funcionari amb habilitació de caràcter nacional, pertanyent a la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar cap recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tt això sense perjudici que les persones interessades puguen fer ús de qualsevol altra via que estimen oportuna.  
  
València, 15 de juliol de 2022.- El president de la Generalitat, p. d. (R 17.02.2022, DOGV 21.02.2022), la secretaria autonòmica de Cohesió Territorial i Polítiques contra el Despoblament: Elena Cebrián Calvo.